આ સંસાર-રૂપી વનમાં,અજ્ઞાનને લીધે જ જગતો-રૂપી જૂનાં પાંદડાઓની પરંપરાઓ પથરાયેલી છે.જન્મો-રૂપી નવાનવા પલ્લવો થયા કરે છે,કર્મોના સમૂહો-રૂપી-કળીઓ વારંવાર લાગ્યા કરે છે.વૈભવો-રૂપી મંજરીઓ ખીલ્યા કરે છે,પુણ્ય-પાપ-રૂપી ફળ ઉત્પન્ન થયા કરે છે, અને વિચિત્ર રચનાઓ-વાળા ઘણાઘણા કામી લોકો-રૂપી પક્ષીઓ-તે ઝાડ પર બેસી વિલાસો કરતા જોવામાં આવે છે.હે રામચંદ્રજી,આમ,વિષયોમાં જે આરંભમાં મધુર-પણું છે-તે પરિણામે અનર્થ કરનારું,પરિમીત અને ક્ષણભંગુર છે.